The President of India, Shri Pranab Mukherjee has congratulated the Indian Space Research Organization (ISRO) on the successful launch of PSLV-C33 carrying IRNSS-1G, Indias seventh and final in the series of navigation satellites of the Indian Regional Navigation Satellite System (IRNSS).
ভাৰতীয় আঞ্চলিক নেভিগেশ্যন উপগ্ৰহ পদ্ধতি(IRNSS)ৰ শৃংখলাৰ অন্তিম আৰু ভাৰতৰ সপ্তমটো নেভিগেশ্যন উপগ্ৰহ আইআৰএনএছএছ-১জি কঢ়িয়াই নিয়া পিএছএলভি-চি৩৩ৰ সফল উৎক্ষেপনৰ বাবে ভাৰতীয় মহাকাশ গৱেষণা সংস্থা(ইছৰো)ক অভিনন্দন জ্ঞাপন কৰিছে ৰাষ্ট্ৰপতি শ্ৰী প্ৰণৱ মূখাৰ্জীয়ে৷ ইছৰোৰ অধ্যক্ষ শ্ৰী এ. এছ. কিৰণ কুমাৰলৈ প্ৰেৰণ কৰা এক শুভেচ্ছা বাৰ্তাত ৰাষ্ট্ৰপতিয়ে এইদৰে কয়,“ভাৰতীয় আঞ্চলিক নেভিগেশ্যন উপগ্ৰহ পদ্ধতি(IRNSS)ৰ শৃংখলাৰ অন্তিম তথা সপ্তমটো নেভিগেশ্যন উপগ্ৰহ আইআৰএনএছএছ-১জি কঢ়িয়াই নিয়া পিএছএলভি-চি৩৩ৰ সফল উৎক্ষেপনৰ বাবে মই আপোনাৰ লগতে ভাৰতীয় মহাকাশ গৱেষণা সংস্থা(ইছৰো)ৰ সকলো সদস্যলৈ আন্তৰিক অভিনন্দন জ্ঞাপন কৰিছো৷ পিএছএলভি-চি৩৩ৰ সফল উৎক্ষেপন ভাৰতৰ মহাকাশ ক্ষেত্ৰৰ বাবে এক গুৰুত্বপূৰ্ণ পদক্ষেপ৷ ইয়াৰ জৰিয়তে ভাৰতে এতিয়া নিজস্ব আঞ্চলিক নেভিগেশ্যন উপগ্ৰহ পদ্ধতি থকা দেশৰ ভিতৰত সন্নিবিষ্ট হ’ল৷ ইয়ে ভাৰতৰ মহাকাশ উৎক্ষেপন প্ৰযুক্তিৰ দ্ৰুত বিকাশৰ প্ৰমাণ দাঙি ধৰে৷ এই সাফল্যত দেশবাসী গৌৰৱান্বিত৷ এই মহান কামৰ সৈতে জড়িত আপোনাৰ দলৰ প্ৰতিজন সদস্যলৈ মোৰ শুভকামনা থাকিল৷ মই আশা কৰো যে ইছৰোই অনাগত দিনতো সাফল্য অব্যাহত ৰাখিব৷” * AKT/HS/SBP/MS (Release ID :142391)